Tudorel Toader face din nou agenda publică: Critică voalată pe Facebook la adresa șefei Curții Supreme

Ministrul Justiției, Tudorel Toader, are o nouă ieșire contondentă, lansând pe Facebook o critică voalată la adresa președintelui Înaltei Curți, Cristina Tarcea. Toader avusese o ieșire cu accente polemice la Antena 3 în urmă cu trei zile, fiind singurul politician care a ocupat scena publică de Crăciun.

De remarcat că Toader a avut un comportament similar și la alte momente marcate absența politicienilor de pe scena publică.

Postarea lui Tudorel Toader:

”Asteptam sa vedem ce ne va spune presedinta ICCJ despre suspendarea executarii pedepselor pentru Udrea, Bica, Sova….etc…etc, suspendare dispusa de catre instantele de judecata in urma deciziei CCR privind nelegalitatea constituirii completelor de 5 judecatori?

PS: Sper sa ne spuna ca procesele vor fi rejudecate cu respectarea legii;

Sper sa ” nu ne spuna” ca isi da demisia ” de onoare”!”.

Ieșirea ministrului Justiției are loc pe fondul deciziei CCR, care a hotărât că modul în care au fost compuse completele de 5 judecători de la Înalta Curte nu a respectat legea.

Foto: InquamPhotos / Octav Ganea